(3)

Vstavijo se naslednji členi ║: „Člen 2a Evropsko omrežje upravljavcev prenosnega omrežja za električno energijo Vsi upravljavci prenosnega omrežja sodelujejo na ravni Skupnosti preko evropskega omrežja upravljavcev prenosnega omrežja za električno energijo, da bi zagotovili optimalno upravljanje in dober tehnični razvoj evropskega omrežja za prenos električne energije ter spodbudili dokončno oblikovanje notranjega trga za električno energijo . Člen 2b Ustanovitev evropskega omrežja upravljavcev prenosnega omrežja za električno energijo 1. Upravljavci prenosnega omrežja za električno energijo do najpozneje […] predložijo Komisiji in Agenciji osnutek statuta, seznam bodočih članov in osnutek poslovnika ▐ z namenom ustanovitve evropskega omrežja upravljavcev prenosnega omrežja za električno energijo. 2. V šestih tednih po prejemu teh informacij Agencija Komisiji posreduje mnenje o osnutku statuta, seznamu članov in osnutku poslovnika. 3. Komisija poda svoje mnenje o osnutku statuta, seznamu članov in osnutku poslovnika v roku treh mesecev po prejemu mnenja Agencije. 4. Upravljavci prenosnega omrežja v roku treh mesecev po prejemu mnenja Komisije ustanovijo evropsko omrežje upravljavcev prenosnega omrežja za električno energijo, sprejmejo svoj statut in poslovnik ter ju objavijo. Člen 2c Naloge evropskega omrežja upravljavcev prenosnega omrežja za električno energijo 1. Da bi dosegli cilje, določene v členu 2a , evropsko omrežje upravljavcev prenosnega omrežja za električno energijo določi in predloži v potrditev Agenciji po postopku, določenem v členu 2d v povezavi s členom 6(3) Uredbe (ES) št. …/2008 [ o ustanovitvi Agencije za sodelovanje energetskih regulatorjev], naslednje : a) osnutek kodeksa omrežja na področjih iz odstavka 3, pripravljenega v sodelovanju z udeleženci na trgu in uporabniki omrežja ; b) orodja za skupno upravljanje omrežij in načrte raziskav; (c) 10-letni naložbeni načrt, vključno z napovedjo glede zadostnosti proizvodnje, in sicer vsako drugo leto; d) ukrepe za zagotovitev sprotnega usklajevanja delovanja omrežja v običajnih in izrednih razmerah; e) smernice za usklajevanje tehničnega sodelovanja med upravljavci prenosnih omrežij Skupnosti in iz tretjih držav; f) letni delovni program na osnovi prednostnih nalog, ki jih določi Agencija ; g) letno poročilo; in h) letno napoved glede zadostnosti proizvodnje poleti in pozimi. 2. Letni delovni program iz odstavka 1(f) vsebuje seznam in opis ▐ kodeksa omrežja , načrt skupnega upravljanja omrežja ter dejavnosti raziskav in razvoja, ki jih je treba pripraviti v zadevnem letu, ter okvirni časovni razpored. 3. Podrobni ▐ kodeks omrežja zajema naslednja področja, glede na prednostne naloge, opredeljene v letnem delovnem programu: a) pravila glede varnosti in zanesljivosti omrežja, vključno s pravili glede interoperabilnosti in postopki za izredne razmere ; b) pravila glede priključitve na omrežje in dostopa; ▐ c) pravila za dodeljevanje čezmejne zmogljivosti in upravljanje prezasedenosti; ▐ d) pravila glede preglednosti, povezana z omrežji ; e) pravila za izravnavo in poravnavo , vključno s pravili glede rezervne električne energije; f) pravila glede ▐ nadomestil med upravljavci prenosnega omrežja; g) energetska učinkovitost električnih omrežij. 4. Agencija spremlja izvajanje ▐ kodeksa omrežja s strani evropskega omrežja upravljavcev prenosnega omrežja za električno energijo . 5. Evropsko omrežje upravljavcev prenosnega omrežja za električno energijo vsaki dve leti objavi 10-letni naložbeni načrt za celotno Skupnost, ki ga predhodno odobri Agencija . Ta naložbeni načrt vključuje modeliranje integriranih omrežij, scenarije razvoja, poročilo o zadostnosti proizvodnje ter oceno prožnosti omrežja. Naložbeni načrt se opira predvsem na nacionalne naložbene načrte, ki upoštevajo regionalni in vseskupnostni vidik načrtovanja omrežij, vključno s smernicami za vseevropska energetska omrežja iz Odločbe št. 1364/2006/ES Evropskega parlamenta in Sveta (11) . Naložbeni načrt prepoznava vrzeli pri naložbah, zlasti v zvezi s čezmejnimi zmogljivostmi, ter vključuje naložbe v medsebojne povezave in drugo potrebno infrastrukturo za učinkovito trgovanje in konkurenco ter za zanesljivost oskrbe. Naložbenemu načrtu se priloži pregled ovir za povečanje čezmejnih zmogljivosti omrežja, nastalih zaradi različnih postopkov ali praks za odobritev . 6. Upravljavci prenosnega omrežja izvajajo objavljeni naložbeni načrt. ▐ Evropsko omrežje upravljavcev prenosnih omrežij za električno energijo lahko na lastno pobudo Agenciji predlaga osnutek kodeksa omrežja za vsa področja razen tistih, ki so našteta v odstavku 3, da bi dosegli cilje, določene v členu 2a. Agencija sprejme kodeks omrežja po postopku iz člena 2f, pri tem pa zagotovi, da ta ni v nasprotju s smernicami, sprejetimi v okviru člena 2e . Člen 2d 1. Spremljanje s strani Agencije 1. Agencija spremlja izvajanje nalog evropskega omrežja upravljavcev prenosnih omrežij za električno energijo iz člena 2c(1). 2. Evropsko omrežje upravljavcev prenosnega omrežja za električno energijo zbira vse relevantne informacije o izvajanju kodeksa omrežja in jih predloži Agenciji v oceno. 3. Evropsko omrežje upravljavcev prenosnega omrežja za električno energijo Agenciji v odobritev predloži osnutek ▐ kodeksa omrežja in dokumente iz člena 2c(1) . ▐ ▐ Agencija spremlja izvajanje kodeksa omrežja, 10-letnega naložbenega načrta in letnega delovnega programa ter vključi izide tega spremljanja v svoje letno poročilo. V primeru, da upravljavci prenosnega omrežja ne upoštevajo kodeksa za omrežje, 10-letnega naložbenega načrta ali letnega delovnega programa Agencija o tem posreduje informacije Komisiji. Člen 2e 1. Priprava smernic 1. Komisija po posvetovanju z Agencijo pripravi letni seznam prednostnih nalog, ki opredeljuje najpomembnejša vprašanja v zvezi z razvojem notranjega trga z električno energijo. 2. Ob upoštevanju tega seznama prednostnih nalog Komisija Agenciji naroči, da v največ šestih mesecih pripravi osnutek smernic, ki bodo določale osnovna, jasna in nepristranska načela za uskladitev pravil, kakor to določa člen 2c. 3. Pri pripravi teh smernic se na odprt in pregleden način uradno posvetuje z evropskim omrežjem upravljavcev prenosnih omrežij za električno energijo in drugimi zainteresiranimi stranmi. 4. Agencija sprejme osnutek smernic na osnovi posvetovanj. Podrobno navede, kakšne pripombe je prejela med posvetovanjem, in razloži, na kakšen način jih je upoštevala. Če pripomb ni upoštevala, to utemelji. Komisija lahko na svojo pobudo ali na zahtevo Agencije sproži enak postopek za posodobitev smernic. Člen 2f 1. Priprava kodeksa omrežja 1. Šest mesecev po tem, ko Agencija sprejme smernice, in v skladu s členom 2e, Komisija naroči evropskemu omrežju upravljavcev prenosnih omrežij za električno energijo, da pripravi osnutek kodeksa omrežja, pri tem pa v celoti upošteva načela, določena v smernicah. 2. Evropsko omrežje upravljavcev prenosnih omrežij za električno energijo pri pripravi kodeksa omrežja upošteva tehnično znanje in izkušnje tržnih udeležencev in uporabnikov omrežja ter jih obvešča o napredku. 3. Evropsko omrežje upravljavcev prenosnega omrežja za električno energijo osnutek kodeksa omrežja predloži Agenciji. 4. Agencija se na odkrit in pregleden način uradno posvetuje o osnutku kodeksa omrežja. 5. Agencija sprejme kodeks omrežja na osnovi posvetovanj. Podrobno navede, kakšne pripombe je prejela med posvetovanjem in razloži, na kakšen način jih je upoštevala. Če pripomb ni upoštevala, to utemelji. 6. Na lastno pobudo Agencije ali na zahtevo evropskega omrežja upravljavcev prenosnih omrežij za električno energijo se po enakem postopku lahko izvede revizija obstoječega kodeksa. 7. Komisija lahko na priporočilo Agencije kodeks omrežja predloži odboru iz člena 13(1), ki ga dokončno sprejme v skladu z regulativnim postopkom s pregledom iz člena 13(2). Člen 2g Posvetovanja 1. Pri izvajanju svojih nalog Agencija opravi uradna, odprta in pregledna posvetovanja z vsemi ustreznimi udeleženci na trgu ▐. Posvetovanja vključujejo podjetja, ki se ukvarjajo z dobavo in proizvodnjo, odjemalce, uporabnike omrežja, upravljavce distribucijskega omrežja, vključno z ustreznimi (industrijskimi) združenji, tehničnimi organi in združenji zainteresiranih strani. 2. Vsi dokumenti in zapisniki zasedanj v zvezi z vprašanji iz odstavka 1 se objavijo. 3. Pred sprejetjem smernic in ▐ kodeksa ▐ omrežja Agencija navede, kakšne pripombe je prejela med posvetovanjem in razloži, na kakšen način jih je upoštevala . Če pripomb ni upoštevala , to utemelji. Evropsko omrežje upravljavcev prenosnega omrežja za električno energijo sodeluje z udeleženci na trgu in uporabniki omrežja v skladu s členom 2f(2). Člen 2h Stroški Stroške, povezane z dejavnostmi evropskega omrežja upravljavcev prenosnega omrežja za električno energijo iz členov 2a do 2j, krijejo upravljavci prenosnega omrežja in se vključijo v izračun tarif. Regulativni organi stroške odobrijo le, če so ustrezni in sorazmerni . Člen 2i Regionalno sodelovanje upravljavcev prenosnih omrežij 1. Upravljavci prenosnega omrežja znotraj evropskega omrežja upravljavcev prenosnega omrežja za električno energijo vzpostavijo regionalno sodelovanje, da bi prispevali k nalogam iz člena 2c(1). Zlasti vsaki dve leti objavijo regionalni naložbeni načrt in na podlagi tega načrta se lahko odločajo glede naložb. Regionalni naložbeni načrt ne sme biti v nasprotju z 10-letnim naložbenim načrtom iz člena 2c(1)(c). 2. Upravljavci prenosnega omrežja spodbujajo operativne dogovore, da zagotovijo optimalno upravljanje omrežja in, kjer je to učinkovito , spodbudijo razvoj izmenjave električne energije, usklajeno dodeljevanje čezmejnih zmogljivosti ▐ ter združljivost čezmejnih mehanizmov izravnave ▐. ▐ Člen 2j Tehnično sodelovanje med upravljavci prenosnih omrežij Skupnosti in tretjih držav 1. Tehnično sodelovanje med upravljavci prenosnih omrežij Skupnosti in tretjih držav nadzorujejo nacionalni regulativni organi. 2. Če se v času takšnega tehničnega sodelovanja pojavi nezdružljivost s pravili in kodeksi, ki jih je sprejela Agencija, se nacionalni regulativni organ obrne nanjo za pojasnila.